Komisijos Reglamentas (EB) Nr. 879/95
1995 m. balandžio 21 d.
iš dalies keičiantis Reglamentą (EEB) Nr. 3447/90 dėl pagalbos teikimo privačiam avienos ir ožkienos saugojimui specialiųjų sąlygų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. rugsėjo 25 d. Tarybos reglamentą (EEB) Nr. 3013/89 dėl bendro avienos ir ožkienos rinkos organizavimo [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 7 straipsnio 5 dalį,
kadangi 1990 m. lapkričio 28 d. Komisijos reglamente (EEB) Nr. 3447/90 dėl pagalbos teikimo privačiam avienos ir ožkienos saugojimui specialiųjų sąlygų [2] su paskutiniais pakeitimais, padarytais Reglamentu (EEB) Nr. 1258/91 [3], numatyta, kad paraiškos dėl privataus sandėliavimo intervencinėms agentūroms būtų pateikiamos kiekvienoje valstybėje narėje; kadangi, į Bendriją įstojus Austrijai, Suomijai ir Švedijai, šių naujų valstybių narių intervencines agentūras reikėtų įtraukti į šio reglamento priedą ir ta proga pataisyti kitų intervencinių agentūrų adresus;
kadangi šiame reglamente numatytos priemonės atitinka Avių ir ožkų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3447/90 priedas pakeičiamas šio reglamento priedu.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. balandžio 21 d.